Kala Jengking Nuraka
Deungön bismillah tapujo Allah
Ucap phÔn lidah mulai haba
Udép lam donya siat ta singgah
Bek tuwoe meutuwah pujoe rabbana
Nabi Muhammad Geugaséh Allah
Geusayang leupah le Allah Ta’ala
Meubèk na tuwoe syèdara meutuwah
Seulaweut nyang indah akan ambia
AssalamualaikÔm warahmatullah
Saleum lÔn peugah mulai haba
Nibak kalinyoe rakan meutuwah
UlÔn meu kisah kala jengking Nuraka
Watèe kiamat sing’oh lé leupah
Tanyoe that susah mita syèdara
Syèdara hana blang padang luwah
That apÔh apah hana so kira
Kiamat teuka teumaköt that lupah
Kala jengking raya sang gajah teubit uluwa
Mita rakan droe jikala laknatullah
Limöng golongan geupeugah jinoe lÔn calitra
Golongan nyang phÔn rakan meutuwah
Nyang tinggai seumayang peurintah kuasa
Golongan keudua hai adek nyang ceudah
Hana jÔk jakeut peurintah allah ta’ala
Teuma nyang keulhèe syedara meutuwah
Dèsya mak ngön ayah aneuk durhaka
Galak peugah dunia lam meuseujid rumÔh Allah
Golongan keupeut lÔn peugah nyang jimita lé kala
Ureung meujudi jéb arak laknatullah
Golongan keulimong geupeugah lam Qur’an nyata
Ka habéh mandum haba lÔn peugah
Kaleuh lÔn peujeulah nyan rakan si kala
Meunyoe geutanyoe ingat keuAllah
Seumanyang bagah mubèk na lupa
Jekeut beutajÔk keu nyang trÔh jatah
Keu ma ngön ayah durhaka bekna
Diluwa meuseujid dunia keubah
Jèb arak ie syaitan laknatullah bèk ta keurija
Meumada ‘ohnoe haba lÔn kisah
Meunyoe na salah meu’ah ke ulÔn beuna
Cot Meutiwan, september 2012
Mawardi
Mahasiswa FKIP PBSI ’10 Unsyiah alumni SMA 1 Lubuk Ingin Jaya
Bergiat di rampagoe (Komunitas Sastra)
*syair ini telah dibacakan oleh penyair Aceh Medya Hus pada acara cae bak jambo Aceh TV
jav_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn jav_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ban_Latn min_Latn min_Latn zsm_Latn